text: Helikopter fandt tysk dreng 
  21 august 2015 kl. 18.44
  En tysk dreng forsvandt fra Houstrup strand fredag eftermiddag. Efter flere timers eftersøgning fandt en redningshelikopter ham.
  - Vi har netop fundet ham, siger vagtchef Erik Lindholdt fra Syd- og Sønderjyllands Politi til TV SYD.
  Fredag formiddag forsvandt en 13-årig tysk dreng fra stranden i Houstrup mellem Oksbøl og Nørre Nebel. Drengen har Down Syndrom, og efter flere timers forgæves søgning fra familien, kontaktede de politiet.
  - Vi tilkaldte både hundepatruljer og redningshelikopter, og heldigvis for det sidste, siger vagtchefen.
  Helikopteren eftersøgte kystområdet fra Henne mod Houstrup. Fem kilometer fra Houstrup spottede de en dreng, som passer på beskrivelsen.
  - Da helikopteren kommer tættere på, kan de se, at beskrivelsen passer. De lander ved ham, og tager en snak med ham. Forældrene genkender ham, og han bliver taget med i helikopteren, fortæller vagtchefen.
  Den 13-årige dreng v/Houstrup fundet af redningshelikopter ca. 5 km syd for området og genforenet med forældrene. #politidk
  
  